
Nr.U22008-003010/21.07.2008
REFERAT

privind aprobarea Planului Urbanistic de Detaliu “Construire imobil de apartamente S+P+4E+Er, cu funcţiuni complementare la parter”, Strada Ardealul nr. 2 Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22008-003010/08.05.2008 privind aprobarea Planului Urbanistic de Detaliu “Construire imobil de apartamente S+P+4E+Er, cu funcţiuni complementare la parter”, Strada Ardealul nr. 2, Timişoara;


Având în vedere prevederile Certificatului de Urbanism, nr. 6415/08.10.2007;
Avand in vedere Procesul Verbal privind dezbaterea publica din 17.07.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007;

Ca urmare a solicitarilor formulate in dezbatere publica de catre vecinii direct afectati;

Supunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu Planului Urbanistic de Detaliu “Construire imobil de apartamente S+P+4E+Er, cu funcţiuni complementare la parter”, Strada Ardealul nr. 2, Timişoara si a Procesului Verbal de la Dezbaterea Publica din data de 17.07.2008; .

Planul Urbanistic de Detaliu este elaborat de proiectantul S.C. AC Tectura S.R.L., proiect nr.16/2008, la cererea beneficiarului S.C. CONSULTANTS FOR MANAGEMENT AND INVESTMENT  S.R.L. Timişoara.


Terenul studiat în cadrul P.U.D. este situat în intravilanul municipiului Timişoara, în zona de sud-vest a oraşului, cu deschidere la o artera importantă, bulevardul Dâmboviţa. Prin P.U.G. Timişoara pentru acest amplasament este stabilită funcţiunea de locuinte cu regim de inaltime P-P+ 2 si functiuni complementare.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul P.U.D. este de 806 mp. şi este proprietatea privată a S.C. CONSULTANTS FOR MANAGEMENT AND INVESTMENT  S.R.L., având nr. topo. 1261, înscris în CF nr. 1997 Timişoara. 

Având în vedere că în ultimii ani C. Martirilor, zona preponderent rezidenţiala cu constructii P-P+2E+M până la P+4E – P+10E, cu funcţiuni complementare, s-a transformat intr-o zona cu pronuntat caracter de comercial si servicii, prin P.U.D. “Construire imobil de apartamente S+P+4E+Er, cu funcţiuni complementare la parter”, se propune realizarea unei zone cu funcţiune mixtă, de locuinţe colective şi funcţiuni complementare de comerţ, servicii, birouri, cu regim de înălţime maxim S+P+4E+Er.

Accesul auto pe parcela se va face din strada Ardealul, pe accesul existent în prezent.


Sunt prevăzute bransamente la reţelele edilitare existente în zonă, pentru a deservi obiectivul propus.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilelor pentru locuinţele si funcţiunile complementare propuse (servicii şi comerţ).


Indicii propuşi prin prezenta documentaţie sunt:



POT maxim = 49,62 % 


CUT maxim = 2,23


Regim maxim de înălţime S+P+4E+Er

Având în vedere regimul de înălţime propus, prin soluţia arhitecturală prezentată sunt prevăzute lifturi pentru accesul persoanelor, în conformitate cu normele în vigoare.


Se vor respecta condiţiile impuse de prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Construire imobil de apartamente S+P+4E+Er, cu funcţiuni complementare la parter”, Strada Ardealul nr. 2, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.


Avand in vedere Dezbaterea Publica din data de 17.07.2008 si cele pezentate de catre Directia Urbanism in cadrul referatului de specialitate, lasam la aprecierea Consiliului Local Timisoara oportunitatea realizarii obiectivului.

